Eimuntas Nekrošius
Eimuntas Nekrošius, f. 1952, litauisk sceneinstruktør. Foruden markante opsætninger af Tjekhovs og Pusjkins dramatik har Nekrošius i sin karriere stået for flere prisbelønnede Shakespeareopsætninger. Med rocksangeren Andrius Mamontovas (f. 1967) i titelrollen gjorde Hamlet senest i 2001 på Kronborg Slot stærkt indtryk på et dansk publikum. Siden 1998 har Nekrošius ledet studioteatret Meno Fortas i Vilnius.